# Més Madrid

Més Madrid (en castellà: Más Madrid) és un partit polític creat per concórrer a las eleccions municipals de 2019 a Madrid i les eleccions a l'Assemblea de Madrid de 2019.

## Història

La plataforma política base va ser presentada a Madrid al novembre de 2018; encapçalada per l'alcaldessa Manuela Carmena, va anunciar la seva pretensió de succeir la candidatura electoral d'Ara Madrid per a les municipals de maig de 2019. Carmena va afirmar que Més Madrid es finançaria mitjançant microcrèdits i que a la plataforma no cabrien «quotes» reservades per a partits polítics, sinó que els seus integrants ho serien a nivell personal.
El gener de 2019, Íñigo Errejón, fins llavors cap de llista temptatiu de Podem de cara a les eleccions a l'Assemblea de Madrid de 2019 va anunciar en una carta conjunta amb Carmena la seva intenció de presentar-se com a candidat per a aquestes eleccions dins de la plataforma de Més Madrid, anunciant-se en la missiva la intenció de celebració de primàries per a febrer.
La plataforma va ser inscrita com a partit polític el 7 de febrer de 2019. El primer acte públic conjunt de Carmena i Errejón va tenir lloc nou dies després, a La Nave de Villaverde. Havent-se posposat l'inici de les primàries per al 12 de març, l'1 de març Carmena i Errejón van fer públiques les seves llistes per al procés de primàries.

### Eleccions a l'Assemblea de Madrid de 2019

Podem va decidir competir amb la nova formació en lloc de convergir. Carmena va perdre un dels seus 20 regidors i no sumar majoria amb el PSOE. Això va fer que perdés l'alcaldia de la ciutat. A les eleccions autonòmiques, tot i obtenir 20 diputats, no va poder impedir que Isabel Díaz Ayuso del Partit Popular esdevingués presidenta de la Comunitat amb el suport de Ciutadans i Vox.

### Eleccions a l'Assemblea de Madrid de 2021

Més Madrid va rebutjar una coalició amb Podem per a les eleccions a l'Assemblea de Madrid de 2021, i malgrat la pèrdua de vots, les candidatures de Mónica García i de Rita Maestre a la Comunitat i l'Ajuntament respectivament van superar en vots el PSOE, consolidnt-se com el partit de referència a l'esquerra.

### Dimissió d'Íñigo Errejón

El 24 d'octubre de 2024, arrel d'algunes acusacions d'assetjament sexual contra Íñigo Errejón, aquest va abandonar tots els càrrecs orgànics i institucionals al partit i a la coalició Sumar

## Resultats electorals
### Assemblea de Madrid

| Any | Líder | Vots | % | Escons | +/– | Govern |
| 2019 | Íñigo Errejón | 475,672 | 14.69 (#4) | 20 / 132 | 20 | Oposició |
| 2021 | Mónica García | 619,215 | 16.99 (#2) | 24 / 136 | 4 | Oposició |
| 2023 | Mónica García | 615,171 | 18.35 (#2) | 27 / 135 | 3 | Oposició |

### Ajuntament de Madrid

| Any | Líder | Vots | % | Escons | +/– | Govern |
| 2019 | Manuela Carmena | 505,159 | 30.99 (#1) | 19 / 57 | 1 | Oposició |
| 2023 | Rita Maestre | 313,205 | 19.14 (#2) | 12 / 57 | 7 | Oposició |

### Corts Generals

| Any | Congrés | Congrés | Congrés | Congrés | Congrés | Senat | Senat | Líder | Govern |
| Any | Vots | % | Pos. | Diputats | +/– | Senadors | +/– | Líder | Govern |
| 2019 (II) | Dins de Més País | Dins de Més País | Dins de Més País | 2 / 350 | 2 | 1 / 208 | 1 | Íñigo Errejón | Suport extern |
| 2023 | Dins de Sumar | Dins de Sumar | Dins de Sumar | 1 / 350 | 1 | 1 / 208 | = | Tesh Sidi | Coalició |

## Notes

* ↑ Això va induir una crisi orgànica en Podem Comunitat de Madrid, que va tenir com a conseqüència la dimissió com a secretari general d'aquesta organització de Ramón Espinar.
* ↑ Es van adherir a la llista per a les primàries liderada per Carmena (i en aquest ordre): Marta Higueras, Rita Maestre, Pablo Soto, José Manuel Calvo, Inés Sabanés, Nacho Murgui, Marta Gómez Lahoz, Jorge García Castaño, Esther Gómez, Paco Pérez, Mayspun Douas, Javier Barbero, Pilar Sánchez 'Cuca', Félix López Rey, Pilar Perea, Luis Cueto, Estrella Sánchez, Miguel Montejo, Carolina Pulido, José Luis Nieto, Mar Barberán, Felipe Llamas, Amanda Romero, Chisco Fernández.
* ↑ Es van adherir a la llista per a les primàries liderada per Errejón (i en aquest ordre): Clara Serra, Diego Figuera, Alicia Gómez, Héctor Tejero, Tania Sánchez, Alejandro Sánchez, Alodia Pérez Muñoz, Pablo Gómez, Mónica García, Jorge Moruno, Jazmín Beirak, Eduardo Fernández Rubiño, María Pastor, Emilio Delgado, María Acín, Hugo Martínez Abarca, Clara Ramas, Eduardo Gutiérrez, Raquel Huerta, Antonio Sánchez, Loreto Arenillas, Alberto Oliver, Laura Carenas, Daniel Vila, Vanesa Viloria, Carlos Fernández, Herminia María Louriñó, Gabriel Ortega, Beatriz Galiana, Luis Alegre.

## Referències

* ↑ «Más Madrid, la nueva plataforma de Manuela Carmena para crear la candidatura a las municipales» (en castellà). eldiario.es, 22-11-2018.
* ↑ «Más Madrid, la plataforma de Manuela Carmena, que dejará la política si no es elegida alcaldesa en 2019» (en castellà). El Mundo, 22-11-2018.
* ↑ «Portazo de Carmena a Iglesias: en su plataforma no habrá "cuotas de partido"» (en castellà). El Mundo, 22-11-2018.
* ↑ «Más Madrid, la plataforma de Carmena para las elecciones municipales» (en castellà). La Vanguardia, 22-11-2018.
* ↑ «Errejón se presentará a las elecciones autonómicas con las siglas de Carmena, no con las de Podemos». RTVE, 17-01-2019.
* ↑ Rodríguez, Miguel Ángel «Iglesias y Errejón rompen en vísperas electorales». El Periódico, 17-01-2019.
* ↑ «Más Madrid, la plataforma de Carmena y Errejón, ya es un partido político». eldiario.es, 08-02-2019 [Consulta: 10 febrer 2019].
* ↑ Caballero, Fátima; Pérez Mendoza, Sofía «Errejón recupera con Carmena el discurso de la transversalidad» (en castellà). eldiario.es, 16-02-2019 [Consulta: 18 febrer 2019].
* ↑ «Carmena y Errejón abogan por sustituir "la zancadilla por la colaboración"». La Vanguardia, 16-02-2019.
* ↑ Caballero, Fátima «Las primarias de Más Madrid elegirán por separado a los cargos de gobierno y al resto de la lista de Carmena y Errejón». eldiario.es, 23-02-2019.
* 1 2 Asuar Gallego, Beatriz «Carmena y Errejón diseñan unas listas con sus más afines, miembros de Podemos y expertos independientes». Público, 01-03-2019 [Consulta: 1r març 2019].
* ↑ Raúl Piña. «Íñigo Errejón consuma la ruptura con Podemos y deja de ser diputado». El Mundo, 21-01-2019. [Consulta: 7 abril 2024].
* ↑ «Más Madrid rechaza ir en coalición con Podemos el 4 de mayo» (en castellà). Servimedia, 16-03-2021. [Consulta: 15 desembre 2024].
* ↑ Jacobo García, Beatriz Olaizola. «Más Madrid se consolida como alternativa a Ayuso a pesar de la pérdida de votos» (en castellà). El Pais, 29-05-2023. [Consulta: 15 desembre 2024].
* ↑ Serra, Andrea Zamorano, Ot. «El cas Errejón desencadena una crisi política a Madrid», 25-10-2024. [Consulta: 25 octubre 2024].